Miles quidam Portuensis pagi, Aigardus nomine, et conjux ejus Rotlindis vocata, concesserunt beatissimo Petro in Besuensi cœnobio famulantibus, cunctas res juris sui sitas in pago Portuensi, in villa nuncupata Villare, et totum quicquid in ipsa villa, vel in finibus ejus possederant: campos scilicet, prata, pascua, decimas, rivos, fontes, aquas, aquarumque decursus cum adjacentiis suis, et quodcumque dici, aut nominari potest, et quod per nomen eorum ibidem evendicare Monachi possent: acceptoque ob hoc ab ipsis Monachis precio, quod convaluit ad IV libras argenti, hanc tantam donationem testamento confirmaverunt, et possidendam eidem cœnobio perhenniter decreverunt.